《次杨铁崖题朱氏玉井香亭韵有和章者张宗鲁张应辰周卢二公》
明代·许恕

玉井湛秋月，光影清肺腑。群姝拥飞盖，列坐水仙府。

晚色淡苍烟，远香度风渚。水木更清华，疏桐连弱榉。

济济集群彦，良会喜今雨。铁崖文章伯，笔阵谁敢拒。

天生高世姿，不作庸人语。两张多藻思，珠玉映月露。

醉吟采莲词，似对若耶女。濂溪《爱莲说》，绝胜著花谱。

卢敖有仙气，欲向风中举。嗟予复效颦，笑倒诗中虎。

作者简介：许恕（公元？年至一三七四年）字如心，江阴人。生年不详，卒于明太祖洪武七年。至正中，荐授澄江书院山长，旋弃去。会天下已乱，乃遁迹卖药于海上，与山僧野人为侣。善自晦匿，罕相识者，故征召不之及。恕著有《北郭集》六卷，补遗一卷，（均《四库总目》）他的诗意沉郁，而音节高朗。